28. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ.103/689 της 12/28 Μαΐου 1997 (ΦΕΚ Β΄ 430) Αύξηση για το έτος 1997 των καταβαλλομένων συντάξεων του Ταμείου Πρόνοιας και Επικουρικής Ασφάλισης Προσωπικού Ιπποδρομιών. Οι καταβαλλόμενες από το Ταμείο Πρόνοιας και Επικουρικής Ασφάλισης Προσωπικού Ιπποδρομιών συντάξεις προς τους συνταξιούχους του, των οποίων το συνταξιοδοτικό δικαίωμα εμπίπτει στο μέχρι την 31.12.96 χρονικό διάστημα, αυξάνονται, ως εξής: 1.Κατά ποσοστό 2,5% από 1.1.97, μέχρι του ακαθαρίστου ποσού σύνταξης 270.000 δρχ., όπως αυτό είχε διαμορφωθεί στις 31.12.96, ως διορθωτικό ποσό των αυξήσεων του προηγουμένου έτους. 2.Ομοίως, από την ίδια ημερομηνία και για το τμήμα σύνταξης μέχρι 130.000 δρχ. κατά ποσοστό 2%. Για τμήμα σύνταξης από 130.001 δρχ. μέχρι 280.000 δρχ., κατά ποσοστό 1%. Η αύξηση αυτή θα υπολογισθεί στα ποσά των συντάξεων, όπως αυτά θα διαμορφωθούν κατόπιν της χορήγησης της προηγουμένης αύξησης. Σελ. 1196,10(α) Τεύχος 1325 Σελ. 118 3.Από 1.7.97 θα αυξηθούν οι ανωτέρω συντάξεις, όπως θα έχουν διαμορφωθεί στις 30.6.97, κατά ποσοστό 2,5% για το τμήμα σύνταξης μέχρι ποσού 130.000 δρχ. και κατά ποσοστό 1,25% για  τμήμα σύνταξης από 130.001 δρχ. μέχρι ποσού 280.000 δρχ. 